**ΑΞΙΟΛΟΓΗΣΗ**

1ο Νηπιαγωγείο Καλλονής Λέσβου, Ελλάδα

Δέσποινα Χαμαλέλλη-Ιωάννα Κόλλια

Το πρόγραμμα **“Let’s walk on the paths of tradition”** ήταν ένα υπέροχο ταξίδι στο χωροχρόνο και έδωσε την ευκαιρία στους μικρούς μας μαθητές να γνωρίσουν πολιτιστικά στοιχεία της πατρίδας μας αλλά και άλλων χωρών και να αποκτήσουν σεβασμό γι’ αυτά. Τα παιδιά συνεργάστηκαν ,επικοινώνησαν, αλληλεπίδρασαν μέσα από παραμύθια ,τραγούδια ,χορούς, παιχνίδια, παροιμίες, επισκέψεις και ήταν ενθουσιασμένα και χαρούμενα σε όλη τη διάρκεια του προγράμματος. Γνωρίζοντας το παρελθόν και συγκρίνοντάς το με το παρόν απέκτησαν γνώσεις και εμπειρίες που θα είναι εφόδια για το μέλλον τους. Οι γονείς των παιδιών υποστήριξαν το πρόγραμμα με ενθουσιασμό. Η συνεργασία με τα άλλα σχολεία ήταν άψογη τόσο σε επίπεδο μαθητών όσο και εκπαιδευτικών. Ήταν πραγματικά μια ωραία βόλτα στα μονοπάτια της παράδοσης .Ευχαριστούμε πολύ όλους τους συνεργάτες μας και ελπίζουμε να περπατήσουμε μαζί τους σε νέα μελλοντικά μονοπάτια γνώσης.